Poeziya de Gloria Joyce Ascher/Komunidad

 Komunidad 

A Moshe Shaul ke tuvo la idea A Rachel Amado Bortnick ke empeso a realizarla A Matilda Koen-Sarano ke estava aziendo i ke aze A todos ke pensan, ke azen, ke avlan

No vemos las karas Las rizas i yoros Ni oyemos los gritos De muestros vizinos. Ma en muestra Komunidad virtual Ya avlamos La lingua--podemos Sintir, resoponder, Demandar, pelear Konosermos Los muestros, amigos!

Ta mos trusheron Los dias muestros No solo la triste Dezaparision De muestros lugares Reales: sivdades, Kazales--reales Komunidades. Ya mos trusheron I este lugar: Un lugar virtual Para avlar I rekonstruir Una vida avlando Djudeo-espanyol.

Bendicha ke sea La komunidad Ke estamos aziendo: Komunidad Virtual i real!

por Gloria Joyce Ascher